                                 ZAPISNIK

11.  sjednice Vijeća Gradske četvrti Brezovica održane 22. travnja 2022., u sjedištu Gradske četvrti Brezovica, Brezovička cesta 100, velika dvorana s početkom u 18,00 sati.

Nazočni članovi Vijeća Gradske četvrti Brezovica: Tomislav Cavrić, Irena Borovina, Vladimir Iviček, Srećko Tatar,  Marina Pucević, Ivica Mavračić, Zdravko Harmicar, Ivica Kovačić i Zlatko Katulić.

Nenazočni članovi Vijeća Gradske četvrti Brezovica: Ivan Pucko i Nenad Žugaj

Ostali nazočni: Luka Šokić, predsjednik Vijeća Mjesnog odbora Odranski Obrež

Nazočni djelatnici Gradskog ureda za mjesnu samoupravu, civilnu zaštitu i sigurnost: Milan Kulaš i Kamelia Antonia Pelikon.

Sjednicu otvara Tomislav Cavrić, predsjednik Vijeća Gradske četvrti Brezovica i pozdravlja sve nazočne.
Predsjednik konstatira da je na sjednici nazočno 9 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednik otvara raspravu o zapisniku 10. sjednice  Vijeća Gradske četvrti Brezovica.
Obzirom da se nitko ne javlja za riječ, zapisnik daje na usvajanje.
Jednoglasno (9“za“) usvojen je zapisnik 10. sjednice.
Predsjednik Vijeća konstatira da su članovi Vijeća primili poziv za sjednicu s prijedlogom dnevnog reda, te nadalje predlaže da se točka 4. briše te da se uvrsti  na dnevni red na sljedećoj sjednici, iz razloga što nije dostavljen kompletan prijedlog voznog reda autobusne linije 163. Savski most-Donji Trpuci-Gornji Trpuci
Vijeće je jednoglasno (9“za“) usvojilo izmjenu dnevnog reda.
Predsjednik Vijeća daje na usvajanje izmjenjeni prijedlog dnevnog reda.
Vijeće je jednoglasno (9“za“) usvojilo slijedeći

			                          DNEVNI RED
1. Prijedlog zaključka o izmjeni Plana komunalnih aktivnosti Gradske četvrti Brezovica
    u 2022.
2. Prijedlozi zaključaka o produljenju zakupa prostora za rad Mjesnog odbora Lipnica i
    Mjesnog odbora Kupinečki Kraljevec II
3. Prijedlog zaključka o očitovanju o izvanrednom održavanju mosta u Ulici Luje 
    Naletilića kod oteretnog kanala Sava-Odra
4. Prijedlog zaključka o očitovanju na prijedlog za ukidanje statusa javnog dobra i
    Prodaju z.k.č. 2915/6 k.o. Kupinečki Kraljevec
5. Prijedlog zaključka o prijedlogu kandidata za suce porotnike Općinskog kaznenog 
    suda u Zagrebu
6. Prijedlog zaključka o davanju mišljenja na Nacrt prijedloga Odluke o izmjenama
    i dopunama odluke o komunalnom redu
7. Pitanja, prijedlozi i obavijesti

Ad 1). Prijedlog zaključka o izmjeni Plana komunalnih aktivnosti Gradske četvrti Brezovica u 2022.
Tomislav Cavrić konstatira da su članovi Vijeća primili Prijedlog u pisanom obliku te otvara raspravu

Vladimir Iviček podnosi u pisanom obliku sljedeće amandmane na Plan komunalnih aktivnosti Gradske četvrti Brezovica u 2022.
Predlaže brisanje iz Plana sljedećih akcija:
3. JAVNOPROMETNE POVRŠINE I OBJEKTI
3.1. NOVE AKCIJE U 2022.
Točke:
41. Odranski Obrež, Dragonožečka cesta, od postojećeg nogostupa do ulice Krčevine, gradnja 580m nogostupa, 900.000,00kn.
42. Odranski Obrež, Vicebani-Mataki i Janječići, izrada projektne dokumentacije za gradnju 1400m nogostupa, 40.000,00kn
43. Odranski Obrež, Šimiri, izrada projektne dokumentacije za gradnju 180m nogostupa, 40.000,00kn

4. IGRALIŠTA I ZELENE POVRŠINE
4.1. NOVE AKCIJE U 2022.
Točka 32. Odranski Obrež, zelena površina u Amerikanskoj ulici, postavljanje 2 betonska stola za stolni tenis, 40.250,00kn.

7. DRUGI JAVNI OBJEKTI I POVRŠINE
7.1. NOVE AKCIJE U 2022.
Točka 10. Odranski Obrež, Božićno i novogodišnje ukrašavanje, 37.500,00kn

Predlaže da se u Plan uvrste sljedeće akcije:
1. VODOOPSKRBA
1.1. NOVE AKCIJE U 2022.
- Odranski Obrež, ulica Janječići, izmještanje hidranata, cca 140.000kn

3. JAVNOPROMETNE POVRŠINE I OBJEKTI
3.1. NOVE AKCIJE U 2022.
- Strmec, Krčevine 7, asfaltiranje parkiralište kod igrališta NK Dinamo Odranski Obrež, 700m2, cca 200.000,00kn
- Odranski Obrež, putevi u naselju, šljunčanje, prema troškovniku Zagrebačkih cesta, cca
  240.000kn

7.  DRUGI JAVNI OBJEKTI I POVRŠINE
7.1. NOVE AKCIJE U 2022.
- Odranski Obrež, Obreška cesta k.br. 119, ispred objekta DVD Odranski Obrež, izrada i postavljanje kipa sv. Florijana, cca 150.000,00kn

Dalje navodi da je da je predsjednik Vijeća Mjesnog odbora Odranski Obrež, Luka Šokić na 11. sjednici Vijeća Gradske čevrti Brezovica izrazio svoje nezadovoljstvo što prijedlozi Vijeća Mjesnog odbora Odranski Obrež nisu uvršteni u Plan, a uvršteni su prijedlozi članice Vijeća Gradske četvrti Brezovica, Marine Pucević.
Luka Šokić ponovo je izrazio nezadovoljstvo te je napustio sjednicu.

Predsjednik Vijeća daje navedeni amamdan na glasovanje.
Vijeće (4“za“, 2“suzdržana“ i 3“protiv“) nije usvojilo predloženi amandman.

Predsjednik Vijeća daje za glasovanje Prijedlog zaključka o izmjeni Plana komunalnih aktivnosti Gradske četvrti Brezovica u 2022.
Vijeće jednoglasno (9“za“) donosi

                                                       Zaključak
       o izmjeni Plana komunalnih aktivnosti Gradske četvrti Brezovica u 2022.

 Zaključak je sastavni dio ovoga zapisnika.


Ad 2). Prijedlozi zaključka o produljenju zakupa prostora za rad Mjesnog odbora Lipnica i   Mjesnog odbora Kupinečki Kraljevec II
Tomislav Cavrić konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, daje na glasovanje Prijedlog zaključka 
Vijeće je jednoglasno (9”za”) donijelo

ZAKLJUČAK 
                            o produljenju zakupa prostora za rad Mjesnog odbora Lipnica


1. Vijeće je razmotrilo zamolbu Vijeća Mjesnog odbora Lipnica za produljenje zakupa prostora za rad Mjesnog odbora Lipnica te ponudu Dobrovoljnog vatrogasnog društva Lipnica za zakup prostora, na adresi Lipnička cesta 36, 10253 Donji Dragonožec.



2. Vijeće je suglasno sa zamolbom Vijeća Vijeća Mjesnog odbora Lipnica i ponudom Dobrovoljnog vatrogasnog društva Lipnica za produljenje zakupa prostora za rad Mjesnog odbora Lipnica.
  

3. Zakup će se produljiti na period od 2 godine, od 1. lipnja 2022. do 1. lipnja 2024., sukladno ponudi iz točke 2. zaključka, koja je njegov sastavni dio.  

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.




ZAKLJUČAK 
                o produljenju zakupa prostora za rad Mjesnog odbora Kupinečki Kraljevec II.


1. Vijeće je razmotrilo zamolbu Vijeća Mjesnog odbora Kupinečki Kraljevec II. za produljenje zakupa prostora za rad Mjesnog odbora Kupinečki Kraljevec II. te ponudu Dobrovoljnog vatrogasnog društva Kupinečki Kraljevec za zakup prostora, na adresi Matički 27, 10257 Brezovica.


2. Vijeće je suglasno sa zamolbom Vijeća Vijeća Mjesnog odbora Kupinečki Kraljevec II. te ponudom Dobrovoljnog vatrogasnog društva Kupinečki Kraljevec za produljenje zakupa prostora za rad Mjesnog odbora Kupinečki Kraljevec II.
  

3. Zakup će se produljiti na period od 6 mjeseci, od 1. lipnja 2022. do 30. studenoga 2022., sukladno ponudi iz točke 2. zaključka, koja je njegov sastavni dio.  


3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.


Ad 3). Prijedlog zaključka o očitovanju o izvanrednom održavanju mosta u Ulici Luje 
    Naletilića kod oteretnog kanala Sava-Odra
Tomislav Cavrić konstatira da su članovi Vijeća primili Prijedlog u pisanom obliku te otvara raspravu
Marina Pucević predlaže da se izgradi biciklistička staza preko mosta.
Nakon rasprave Vijeće je jednoglasno (9“za“) donijelo

ZAKLJUČAK 
       o očitovanju o izvanrednom održavanje mosta u Ulici Luje Naletilića kod oteretnog 
                                                          kanala  Sava-Odra 


    1.Vijeće je razmotrilo zamolbu Gradskog ureda za obnovu, izgradnju, prostorno uređenje, graditeljstvo,   komunalne poslove i promet, Sektora za ceste, za očitovanje o izvanrednom održavanju mosta u Ulici  Luje Naletilića kod oteretnog kanala Sava-Odra.
                
2.Vijeće predlaže uvrštenje izvanrednog održavanja mosta u Ulici Luje Naletilića kod oteretnog kanala Sava-Odra u Program održavanja javnih prometnih površina, građevina i uređaja javne namjene,javne rasvjete te izvanrednog održavanja nerazvrstanih cesta na području Grada Zagreba u 2022.

3.Vijeće traži izmjenu projekta izvanrednog održavanja mosta na način da se u projekt uvrsti izgradnja  biciklističke staze preko mosta. 
       
4.Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo,  komunalne poslove i promet, Sektoru za ceste, Ulica grada Vukovara 58b.



Ad 4). Prijedlog zaključka o očitovanju na prijedlog za ukidanje statusa javnog dobra i
 prodaju z.k.č. 2915/6 k.o. Kupinečki Kraljevec
Tomislav Cavrić konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, daje na glasovanje Prijedlog zaključka.
Vijeće je jednoglasno (9”za”) donijelo

ZAKLJUČAK 
                       o očitovanju na prijedlog za ukidanje statusa javnog dobra i prodaju 
                                                    z.k.č. 2915/6 k.o. Kupinečki Kraljevec
 

1. Vijeće je razmotrilo zamolbu Gradskog ureda za upravljanje imovinom i stanovanje za očitovanje na prijedlog za ukidanje statusa javnog dobra i prodaju z.k.č. 2915/6 k.o. Kupinečki Kraljevec
                
     2.Vijeće je suglasno s prijedlogom za ukidanje statusa javnog dobra i prodaju z.k.č. 2915/6 
        k.o. Kupinečki Kraljevec
  
       
1. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.



Ad 5). Prijedlog zaključka o prijedlogu kandidata za suce porotnike Općinskog kaznenog  suda u Zagrebu

Tomislav Cavrić konstatira da su članovi Vijeća primili Prijedlog u pisanom obliku te otvara raspravu
Obzirom da nije bilo prijedloga kandidata za suce porotnike Općinskog kaznenog u Zagrebu, Vijeće nije donijelo Zaključak.


Ad 6). Prijedlog zaključka o davanju mišljenja na Nacrt prijedloga Odluke o izmjenama
 i dopunama odluke o komunalnom redu
Tomislav Cavrić konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, daje na glasovanje Prijedlog zaključka.
Vijeće je (8”za”, 1”suzdržan”) donijelo

ZAKLJUČAK  
     o davanju mišljenja na Nacrt prijedloga Odluke o izmjenama i dopunama 
                                       odluke o komunalnom redu


1.   Vijeće je razmotrilo zamolbu Stručne službe Gradske uprave za davanje mišljenja na 
Nacrt prijedloga Odluke o izmjenama i dopunama odluke o komunalnom redu

               
2. Vijeće je suglasno s Nacrtom prijedloga Odluke o izmjenama i dopunama odluke o komunalnom redu
        
3.  Ovaj se zaključak dostavlja Gradskom uredu za obnovu, izgradnju, prostorno uređenje, 
     graditeljstvo,  komunalne poslove i promet, Sektoru za pravne i financijske poslove.

      
Ad 7). Pitanja, prijedlozi i obavijesti
Predsjednik Vijeća Tomislav Cavrić obavještava nazočne o sljedećem::
-  da je održan sastanak glede realizacije Plana komunalnih aktivnosti Gradske četvrti Brezovica u 2022. na kojem su predstavnici Zagrebačkih cesta predložili da Vijeće donese prioritete izvođenja radova
- da je održan sastanak u jednoj privatnoj firmi koja se bavi prodajom kamera za snimanje brzine vožnje te da će se još infofmirati kako da se realizira kupovina istih

Srećko Tatar predlaže da se realizira izgradnja  perona na autobusnom stajalištu kod Fragarie jer građani autobus čekaju na bankini prometnice.

[bookmark: _GoBack]Vladimir Iviček ima upit što je s izgradnjom nogostupa u Hudobičkoj i Grančarskoj ulici.

Milan Kulaš odgovora da je u tijeku ponovljeni natječaj za isto.

Vladimir Iviček se ispričava i napušta sjednicu u 18.48. sati.

Zlatko Katulić ima sljedeće pitanja:
- što je sa sanacijom asfaltnog igrališta OŠ Stjepana Bencekovića? 
- što je s prijedlogom Vijeća Mjesnog odbora Horvatri za postavljanje mobilnog  reciklažnog dvorišta u Horvatima?
- Što je s realizacijom gradnje  javne rasvjete u ulici Širanovići? 
Također, traži popis akcija uvrštenih u Program građenja u 2022.

Dovršeno u 19:10 sati.

KLASA: 024-08/22-002/143
URBROJ: 251-13-11-8-22-2


Zapisnik vodila
Kamelia Antonia Pelikon


				                         Predsjednik Vijeća Gradske četvrti Brezovica
				                              Tomislav Cavrić, mag.ing.el.techn.inf.


